APA NOVA BUCURESTI S.A.

Directia de Studii si Proiecte

Anexa nr. 5. E la procedură

 **MEMORIU DE PREZENTARE**

**I. Denumirea proiectului:**

**‘’Execuție foraje de mare adâncime pentru alimentarea cu apă potabilă a populației Municipiului București în situații de urgență**”

**II. Titular**: Apa Nova București S.A.

 Adresa: str. Tunari, nr. 60A, et. 6-9, sector 2, București;

 Telefon: 021/310.02.74: fax 021/312.44.37,

 e-mail: office@apanovabucuresti.ro,

 adresa paginii de internet: www.apanovabucuresti.ro

**III. Descrierea caracteristicilor fizice ale întregului proiect**

a) Rezumat al proiectului:

 Lucrarea propusă constă în executia a cinci foraje de mare adâncime pentru alimentarea cu apă a populației municipiului București în situații de urgență, amplasate individual astfel:

Pe fiecare amplasament se vor realiza următoarele lucrări:

* Un foraj de exploatare de 210 m adăncime, conform studiului hidrogeologic preliminar, pentru un debit de aprox. 15-18 mc/h.
* Cămin de protecție a puțului forat și echiparea cu pompă submersibilă.
* Conductă de refulare și transport a apei.
* Stație automată de tratare a apei, adăpostită în container de tip birou, amplasat pe o platformă betonată.

b) Justificarea necesității proiectului:

Pentru alimentarea cu apă potabilă a populației Municipiului București în situații de urgență, când rețeaua de alimentare cu apă este parțial sau total nefuncțională, este necesară alimentarea cu apă potabilă provenită din altă sursă. Soluția propusă asigură alimentarea cu apa potabilă din subteran prin intermediul unor foraje de mare adâncime, amplasate în Municipiului Bucuresti unde Apa Nova Bucuresti are în operare Stații de Pompare. Distribuția apei potabile se va face prin intermediul cisternelor care vor fi alimentate cu apa potabilă din forajele propuse.

Lucrările propuse vor permite realizarea unei variante alternative de alimentarea cu apa potabilă a populației, în perioada de situații de urgență și va asigura o continuitate în asigurarea serviciului de alimentare cu apă potabilă.

c) Valoarea investiției: 1 500 000 RON

d) Perioada de implementare propusă:2020 - 2021

e) Planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente);

Forajele propuse pentru executie vor fi amplasate pe teritoriul Municipiului Bucuresti:

 1. Incinta Stației de Pompare Grivița, str. Parcului nr. 33-53, sector 1.

 2. Incinta Stației de Repompare Titan C IV, str. Aleea Stănilă, nr. 7, sector 3.

 3. Incinta Stației de Repompare Marcia, str. Cetatea Veche, nr. 6A, sector 4.

 4. Incinta Stației de Pompare Sud, str. Șinei, nr. 44A, sector 5.

 5. Incinta Stației de Pompare, str. Drumul Taberei, nr. 117, sector 6.

Terenurile sunt proprietatea Municipiului Bucuresti si sunt in administrarea Apa Nova Bucuresti S.A.

f) Descrierea caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție și altele).

Pentru captarea apei brute din subteran se propune realizarea unor foraje de mare adancime 210 m pentru captarea stratului de Fratesti. Apa va fi extrasă din foraj cu ajutorul unei pompe submersibile si va fi transportată prin intermediul unei conducte, la Statia de tratare ce va fi realizată în fiecare locatie, sau direct in rezervor daca calitatea acesteia este conforma. Tratarea apei captate se va face cu hipoclorit de sodiu cu ajutorul unei stații de dozare. Stația de tratare va fi prevăzuta cu analizor de turbiditate, clor rezidual și PH. De la Stația de tratare apa va putea fi trimisă direct in rezervor sau în situatți de urgență către o priză pentru alimentarea cisternelor de distribuție a apei potabile. In cazul în care apa nu este conform si sunt necesre operții de spalare si desinfectie a forajului apa extrasă va fi evacuată la canalizare prin intermediul racordului existent de care dispune fiecare incintă.

Toate incintele Stațiilor de pompare unde se vor realiza forajele, dispun de alimentare cu energie electrică, bransament și racorduri la canalizare si nu sunt necesare lucrari de pentru asigurarea de utilități. Pentru alimentarea cu energie electrică a instalației de pompare și a stației de tratare, în situații de urgență, a fost prevăzut un generator portabil care poate fi amplasat pe platforma stației de tratare.

Realizarea lucrărilor propuse nu afectează constructiile și instalatiile de pompare și stocare, existente in incintele Stațiilor de Pompare.

Pentru accesul în incinte nu sunt necesare realizarea de căi noi de acces, putând fi utilizate cele existente. După terminarea execuției lucrărilor se vor reface zonele inierbate cu rulou de gazon și se vor reface drumurile interioare de acces.

Pentru execuția lucrărilor nu sunt necesare tăieri de arbori sau pomi.

Toate materialele rezultate din activitatea de execuție vor fi colectate și evacuate din incinta prin intermediul unui operator autorizat. Toate incintele Statiilor de Pompare dețin Contracte de salubritate cu firme autorizate.

Conform Certificatului de Urbanism emis de PMB s-au solicitat urmatoarele avize de specialitate:

* Aviz ENEL
* Aviz ISU
* Aviz Apa Nova
* Aviz AN Apele Romane
* Aviz Directia de mediu - PMB

 **IV. Descrierea lucrărilor de demolare necesare**

 Pentru realizarea lucrărilor propuse nu sunt necesare lucrări de demolare a altor constructii, terenul fiind liber de construcții.

**V. Descrierea amplasării proiectului**

Amplasamentele lucrărilor proiectate nu cad sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare.

Amplasamentele nu sunt situate in apropiere sau in vecinatatea unor obiective de patrimoniu cultural potrivit Listei monumentelor istorice, actualizată, aprobată prin Ordinul ministrului culturii și cultelor nr. 2.314/2004, cu modificările ulterioare și Repertoriului arheologic național prevăzut de Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare.

Terenul pe care se vor executa forajele, se află în interiorul unor incinte imprejmuite, care asigură zona de protecție sanitară a instalatiilor de stocare și pompare a apei potabile, cu acces controlat al persoanelor.

Terenurile incintelor Statiilor de pompare pe care se vor amplasa forajele sunt în intravilan, sunt proprietatea Municipiului Bucuresti și sunt date în concesiune către Apa Nova București conform HCGMB nr. 296 / 1999

**VI. Descrierea tuturor efectelor semnificative posibile asupra mediului ale proiectului, în limita informațiilor disponibile**

A. Surse de poluanți și instalații pentru reținerea, evacuarea și dispersia poluanților în mediu:

a) protecția calității apelor:

 Lucrările propuse nu generează în exploatare poluanți pentru apele de suprafața sau pentru apele subterane.

b) Protecția aerului:

Instalațiile de captare și tratare apei potabile propuse nu generează emisii de poluanți sau mirosuri in atmosferă și nu afectează calitatea aerului.

c) Protecția împotriva zgomotului și vibrațiilor:

Instalația de captare este prevazută cu o pompă submersibilă amplasată la mare adăncime astfel incât nu există pe amplasament sau în vecinatatea acestuia posibilitatea de propagare a zgomotului și / sau a vibrațiilor. Nu sunt necesare măsuri împotriva atenuării zgomotului și vibrațiilor.

d) Protecția împotriva radiațiilor:

Instalatiile de captare și tratare nu emit radiații și în consecință nu sunt necesare măsuri de protecție.

e) Protecția solului și a subsolului:

Instalațiile de captare și tratare nu reprezintă surse de poluanți pentru sol și subsolul precum și pentru apele freatice și de adăncime. Incintele în care sunt amplasate forajele sunt prevazute cu zonă de protecție sanitară, fiind exclusă orice altă activitate decat cele autorizate.

Exploatarea instalațiilor de captare și tratare a apei captate nu afecteaza ecosistemele terestre și acvatice.

Lucrările proiectate nu afectează așezările umane sau obiective de interes public.

Exploatarea curentă a instalatiilor nu generează deseuri pe amplasament.

Instalația de tratare utilizează pentru dezinfecția apei tratate doar hipoclorit de sodiu și nu clor gazos.

i) Gospodărirea substanțelor și preparatelor chimice periculoase:

 – substanțele și preparatele chimice periculoase utilizate și/sau produse;

 – modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.

B. Utilizarea resurselor naturale, în special a solului, a terenurilor, a apei și a biodiversității.

Instalațiile proiectate captează apa brută din subteran, din orizontul A de Frătești, de la o adăncime de 210 m. Debitul necesar pentru alimentarea cu apă in situatii de urgenta este de 5 l/s.

Realizarea forajelor se va face conform Studiului hidrogeologic preliminar avizat de INHGA si a Avizului de gospodarire a apelor emis de AN Apele Romane.

Utilizarea resuselor de apă subterană se vor face în conformitate cu prevederile Autorizatiei de Gospodarire a Apelor emisa de A.N. Apele Romane.

**VII. Descrierea aspectelor de mediu susceptibile a fi afectate în mod semnificativ de proiect**

Lucrările propuse nu produc un impact asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente. – extinderea impactului (zona geografică, numărul populației/habitatelor/speciilor afectate);

**VIII. Prevederi pentru monitorizarea mediului**

Lucrările proiectate nu necesită dotări și măsuri pentru controlul emisiilor de polunați în mediu deoarece nu generează emisii de poluanți.

**IX. Legătura cu alte acte normative și/sau planuri/programe/strategii/documente de planificare**

Lucrarile proiectate sunt finantate din surse proprii ale Apa Nova București SA având scop realizarea și punerea în funcțiune a unor surse alternative de alimentare cu apa potabilă, pentru asigurarea continuității prestării serviciului public de alimentare cu apă potabilă în situații de urgență.

A. Justificarea încadrării proiectului, după caz, în prevederile altor acte normative naționale care transpun legislația Uniunii Europene: Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării), Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului, Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa, Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive, și altele).

Nu este cazul.

B. Se va menționa planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.

Nu este cazul.

**X. Lucrări necesare organizării de șantier**

Pentru realizarea lucrărilor proiectate în interiorul incintei Stațiilor de Pompare, nu sunt necesare amenjari speciale pentru organizarea de santier. Utilitățile pentru funcționarea organizării de șantier vor fi asigurate pe toată perioada execuției de catre ANB prin intermediul utilitățiilor existente, de care beneficiază toate incintele.

Instalatia de foraj va fi de tip mobilă, iar pentru personalul de executie se va asigura un container mobil și se va permite accesul la grupul sanitar existent în incinta.

Pe perioada executie nu se vor depozita în incinta materiale care să constituie surse de poluanți. Toate utilajele vor fi alimentate periodic, fară a fi constituite depozite de carburanți sau uleiuri intermediare in incintă.

Emisiile rezultate din funcționarea utilajelor utilizate se vor incadra in limitele stabilite prin normativele în vigoare nefiind necesare măsuri speciale pentru controlul, retinerea, evacuarea si dispersia poluanților.

**XI. Lucrări de refacere a amplasamentului la finalizarea investiției, în caz de accidente și/sau la încetarea activității, în măsura în care aceste informații sunt disponibile**

 La terminarea lucrărilor terenul va fi adus la starea inițială

**XII. Anexe - piese desenate**

1. planul de încadrare în zonă a obiectivului

2. alte piese desenate, stabilite de autoritatea publică pentru protecția mediului.

**XIII. Pentru proiectele care intră sub incidența prevederilor art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, memoriul va fi completat cu următoarele**

Amplasamentele Statiilor de Pompare unde se vor executa forajele nu se afla sub incidenta ariilor natural protejate.

**XIV. Pentru proiectele care se realizează pe ape sau au legătură cu apele, memoriul va fi completat cu următoarele informații, preluate din Planurile de management bazinale, actualizate**

1. Localizarea proiectului:

– bazinul hidrografic al râului Arges;

– cursul de apă: Dambovița și Colentina

– corpul de apă subteran: ROAG12

2. Indicarea stării ecologice/potențialului ecologic și starea chimică a corpului de apă de suprafață; pentru corpul de apă subteran se vor indica starea cantitativă și starea chimică a corpului de apă.

Starea cantitativă și calitativă a corpului de apă ROAG12 este BUNĂ.

3. Indicarea obiectivului/obiectivelor de mediu pentru fiecare corp de apă identificat, cu precizarea excepțiilor aplicate și a termenelor aferente, după caz.

Prin realizarea proiectului propus nu se va modifica starea actuală a corpului de apă.

**XV. Criteriile prevăzute în anexa nr. 3 la Legea nr. ..... privind evaluarea impactului anumitor proiecte publice și private asupra mediului se iau în considerare, dacă este cazul, în momentul compilării informațiilor în conformitate cu punctele III-XIV.**

Nu este cazul

 APA NOVA BUCUREȘTI S.A.

 Direcția de Studii si Proiecte